open-index/open-wikipedia-markdown huggingface dataset:
סאקיס רובאס

**סאקיס רובאס** (ביוונית: **'Σάκης Ρουβάς**; נולד ב-5 בינואר 1972 ביוון) הוא אמן פופ, מהזמרים הפופולריים ביותר ביוון. האלבומים שהוציא נמכרו בכשני מיליון עותקים.

## הופעותיו ב[[אירוויזיון]]
* באירוויזיון 2004, ייצג את מדינתו עם השיר "Shake It". והגיע איתו למקום השלישי בתחרות, אחרי רוסלנה ליז'יצ'קו וז'ליקו יוקסימוביץ'.
* באירוויזיון 2006, שנערך באתונה, יוון, הנחה את התחרות לצדה של מריה מנונוס.
* ב-2009, נבחר רובאס לייצג את יוון פעם נוספת, בחירה שהתקבלה זמן לא רב אחרי תחרות אירוויזיון 2008. במופע "קדם פרטי" ב-18 בפברואר, הציג רובאס מספר שירים אפשריים, אשר מתוכם נבחר השיר שישלח לתחרות, "This is our night" (זהו הלילה שלנו). בתחרות שנערכה במוסקבה, השיר עלה לשלב הגמר של התחרות ושם סיים במקום השביעי.

## הופעותיו ב[[סרט קולנוע|סרטים]]
רובאס השתתף בדיבוב ליוונית של הסרטים "הגיבן מנוטרדאם" ו"מכוניות". שניהם של וולט דיסני. בשני סרטים אלו הוא דיבב את הדמות הראשית: קווזימודו ולייטנינג מקווין. בנוסף רובאס גילם את סטפנוס – הדמות הראשית בסרט היווני "אלטר אגו" ואף השתתף בסרט האמריקאי "כורח" ובו הוא מגלם את אבנר סולבי – הנבל של הסרט.

## קישורים חיצוניים

* 

## הערות שוליים

קטגוריה:זמרים יוונים
קטגוריה:משתתפי אירוויזיון 2004
קטגוריה:משתתפי אירוויזיון 2009
קטגוריה:מנחי האירוויזיון ביוון
קטגוריה:נציגי יוון באירוויזיון
קטגוריה:שחקני קולנוע וטלוויזיה יוונים
קטגוריה:זוכי פרס המוזיקה של MTV אירופה
קטגוריה:זוכי פרס המוזיקה העולמי: אגדת מוזיקה
קטגוריה:זוכי פרס אריון למוזיקה
קטגוריה:דוגמנים
קטגוריה:מדבבים
קטגוריה:יוונים שנולדו ב-1972
מריאנו מרטין

**מריאנו מרטין אלונסו** (בספרדית: ** Mariano Martín Alonso**; 20 באוקטובר 1919 – 9 בספטמבר 1998) היה כדורגלן ספרדי, שהתפרסם כששיחק במדי ברצלונה.

## קריירה
מרטין, שתפקידו במגרש היה חלוץ, שיחק במשך תשע עונות בברצלונה, בין 1939/40 לבין 1947/48. 188 השערים שהבקיע ב-167 משחקים – ממוצע של 1.12 שערים למשחק – גורמים לרבים להחשיבו כאחד החלוצים הטובים ביותר ששיחקו במדי ברצלונה. מרטין הוא השחקן עם מספר השערים העשירי בגודלו בהיסטוריית הקבוצה. מהירותו וכוחו היקנו לו את הכינוי "הזעם של הרחבה" (בספרדית: "La furia del área").

תחילת דרכו בקבוצה הייתה מוצלחת. בעונת 1940/41 עזר לקבוצה לסיים במקום הרביעי עם 12 שערים שהבקיע, והוא היה מלך שערי הקבוצה באותה עונה. אולם, העונה שלאחריה הייתה אחת הקשות ביותר בהיסטוריה של ברצלונה, והיא ניצלה מירידה לליגה השנייה רק במשחק האחרון. מרטין היה בין השחקנים המצטיינים של הקבוצה, ו-17 השערים שהבקיע ב-23 הופעות עזרו לקבוצה להישאר בליגה הראשונה. למרות היכולת הדלה של ברצלונה בליגה, היא הצליחה לזכות בגביע הגנרל בסוף אותה עונה. מרטין הבקיע צמד במשחק הגמר נגד אתלטיק בילבאו. השער השני היה שער הניצחון, בהארכה, מבישול של ז'אומה סוספדרה. בעונה הבאה, עונת 1942/43, זכה מרטין בתואר מלך שערי הליגה – הפיצ'יצ'י, כשהבקיע 32 שערים ב-26 משחקים. הוא היה הזוכה הראשון בשורות ברצלונה שזכה בתואר הפיצ'יצ'י. באותה עונה החל רצף של 18 שערים ב-10 משחקים רצופים – שיא קבוצתי, שליונל מסי שבר כשישים שנה לאחר מכן. בעונת 1943/44 היה פעם נוספת מלך שערי ברצלונה, עם 24 שערי ליגה, אך הקבוצה סיימה רק במקום השישי בליגה. באותן שנים, פעמים רבות שיתף מרטין פעולה עם הקיצוני ז'וזפ ואיה.

במהלך משחק ידידות של נבחרת קטלוניה נגד נבחרת ולנסיה בפברואר 1944, נפצע מרטין בברכו. פציעה זו הגבילה את יכולתו של מרטין להשתתף במשחקי הקבוצה עד סוף הקריירה שלו. מרטין לקח חלק קטן בזכיית ברצלונה באליפות הליגה בעונת 1944/45, האליפות השנייה של הקבוצה בהיסטוריה, עם 4 שערים בלבד ב-11 הופעות. המועדון זכה באליפות נוספת ב-1947/48, שבה למרטין לא היה חלק כלל בשל הפציעה שעבר. בשל העובדה שמרטין לא הצליח לשחזר את יכולתו מלפני הפציעה, לצד עלייתו של החלוץ ססאר, הוא נאלץ לעזוב את ברצלונה ב-1948.

מרטין הצטרף לז'ימנסטיק טרגונה, שם שיחק במשך שנתיים ושיתף פעולה עם חברו מימיו בברצלונה חוסה בראבו. ב-1950 הצטרף לסנט אנדראו, שם פרש ממשחק כעבור שנה.

ב-1943, בעודו שחקן, הקים ביחד עם בניטו גארסיה חנות ספורט בעיר ברצלונה שנודעה לימים בשם "בניטו ספורטס".
## סטטיסטיקה

## תארים
;ברצלונה
*אליפות ספרד (2): 1944/45, 1947/48
*הגביע הספרדי: 1941/42
*קופה דה אורו: 1945
*קופה אבה דוארטה: 1948
;אישיים
* תואר הפיצ'יצ'י: 1942/43

## קישורים חיצוניים

* Mariano Martín, האתר הרשמי של מועדון הכדורגל ברצלונה

## הערות שוליים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני ברצלונה
קטגוריה:כדורגלני נבחרת ספרד
קטגוריה:ספרדים שנולדו ב-1919
קטגוריה:ספרדים שנפטרו ב-1998
אוטו מבמברג

הקדוש **אוטו הראשון מ[[במברג]]** או **אוטו מ[[מיסטלבאך]]** (בגרמנית: **Otto I. von Bamberg**, **Otto von Mistelbach**; 1060 או 1061 – 30 ביוני 1139) היה בישוף גרמני ימי-ביניימי ומיסיונר אשר ניצר, כנציג האפיפיור, רבים מתושבי פומרניה.

אוטו נולד למשפחת אצולה מהעיירה מיסטלבאך שבאימפריה הרומית הקדושה. שירת בתחילה במשק ביתו של ולדיסלב הראשון הרמן, דוכס פולין, ובשנת 1090 החל בשירותו אצל היינריך השלישי, קיסר האימפריה הרומית הקדושה, וב-1101 נתמנה לקנצלר האימפריה. בשנת 1102 מינה והסמיך אותו הקיסר לראש הארכידיוקסיה של במברג בפרנקוניה (כיום בשטח מדינת בוואריה), ובכך נעשה אוטו לאחד מן הנסיכים המובילים בגרמניה של ימי הביניים. במהלך כהונתו כבישוף עלתה במברג, ואוטו זכה לתהילה כמיסיונר וכן כדיפלומט וכפוליטיקאי, במיוחד במהלך הסכסוך בין הקיסר היינריך הרביעי ובין האפיפיור – שבמהלכו נותר נאמן לקיסר. כתוצאה מכך, הוא הושעה על ידי הוועידה אפיפיורית בסינוד של פריצלאר, ב-1118. בקונגרס וירצבורג (1121) ניהל אוטו בהצלחה הסכם שלום, אשר נחתם בשנת 1122 בוורמס, ואשר נודע כקונקורדט של וורמס.

כבישוף היווה אוטו מודל לחיקוי וחי חיי פשטות וחיסכון, אך בד בבד עשה רבות לשיפור מעמדו הדתי ואת שליטתו הארצית כאחד. הוא השלים את בניית קתדרלת במברג, לאחר שזו נהרסה בשריפה בשנת 1081, שיפר את בית הספר הקתדרלי, ייסד מנזרים ובנה כנסיות בשטחי ממלכתו ובפומרניה, והרחיב באופן ניכר את העיירה במברג.

עם הישגיו הגדולים נמנית עבודתו המיסיונרית השלווה והמוצלחת בקרב הפומרנים, שעלתה יפה לאחר שכשלו מספר ניסיונות כוחניים שעשו הפולנים והאיטלקים להמיר את תושבי פומרניה לנצרות. אוטו נעשה לשליח האפיפיור, המיר את דתם של פומרנים רבים – בעיקר בעיירות פיז'יצה (Pyrzyce), קמיין פומורסקי (Kamień Pomorski), שצ'צ'ין ויוּלין (Julin) – הקים 11 כנסיות, ונודע בכינוי "השליח אל פומרניה". לאחר ששב לבמברג ב-1125, החלו כמה מנהגים פגניים לשוב ולצוץ על פני השטח, ועל כן נסע אוטו לפומרניה פעם נוספת ב-1128. בדיאט של אוזדום (אי בים הבלטי, בתחומי פומרניה) עלה בידו של אוטו לנצר את כל בני האצולה, לנצר קהילות נוספות, ולשלוח כמרים מבמברג לשרת בפומרניה. כוונתו להקדיש בישוף לפומרניה סוכלה על ידי הבישופים של הארכידיוקסיה של מגדבורג ושל הארכידיוקסיה של גנייזנו, שטענו לזכויות מטרופוליניות על פומרניה. רק לאחר מותו (1139) הוקדש ידידו אדלברכט כבישוף מיולין (ווֹלין, אי בים הבלטי, בתחום פומרניה), בשנת 1140. ב-1188 עבר מושבה של דיוקסיית ווֹלין לעיירה קמין, והיא הוכפפה ישירות לכס הקדוש.

אוטו נפטר ב-30 ביוני 1139, נקבר במנזר מיכאל הקדוש בבמברג, ועבר קאנוניזציה ב-1189 בידי האפיפיור קלמנס השלישי. אף על פי שנפטר ב-30 ביוני, היום המוקדש לו הוא 2 ביולי.

## קישורים חיצוניים

* 
* אוטו הקדוש, באתר האנציקלופדיה הקתולית 
* אוטו מבמברג, באתר הלקסיקון הביוגרפי-ביבליוגרפי הכנסייתי (Biographisch-Bibliographisches Kirchenlexikon) – ערך הכולל רשימת מקורות עשירה 
* אגדת אוטו: סדרת איורים המתארים את קורותיו 
* Otto von Bamberg, באתר Ökumenisches Heiligenlexikon 

קטגוריה:קדושים נוצרים
קטגוריה:מיסיונרים
קטגוריה:אנשי דת גרמנים קתולים
קטגוריה:אנשי ימי הביניים
קטגוריה:האימפריה הרומית הקדושה
קטגוריה:בישופים קתולים
קטגוריה:נפטרים ב-1139
יונה הירשלר

שמאל|ממוזער|250px|יונה הירשלר
**יונה הירשלר** (17 בספטמבר 1913 (בודפשט, הונגריה) - 6 במאי 2007) היה ממקימי אגודת הספורט ברית מכבים עתיד מועדון הספורט שהיה בסיס לספורט השחייה בישראל.

## ביוגרפיה

עלה לארץ ישראל ב-1933 כשחקן כדור מים לחיזוק קבוצת מכבי חיפה.

בוגר אוניברסיטת ברין – שבצ'כוסלובקיה החזיק בתואר כמהנדס טקסטיל. היה ממייסדי מכבי תל אביב ועזר למסד את קופת חולים מכבי ביחד עם כמה וכמה רופאים יוצאי גרמניה. היה חבר מועצת הקופה עד יומו האחרון.

על ברכיו התחנכו אלפים מילדי תל אביב בבריכת השחייה **גן – הדסה** שהייתה במקום בו עומד היום "גן העיר" ברחוב אבן גבירול. במקום ישנו סניף של בנק לאומי ובו פסיפס המראה את הפעילות הספורטיבית שהייתה בבריכה זו. היה נשוי לשחיינית טרודי הירשלר-פלצ'ק' ולהם שלושה ילדים.

קטגוריה:ישראל: שחייה
קטגוריה:שחקני כדורמים ישראלים
קטגוריה:מכבי תל אביב
קטגוריה:ישראלים ילידי הונגריה
קטגוריה:ישראלים שנולדו ב-1913
קטגוריה:ישראלים שנפטרו ב-2007
1941 במוזיקה

## אירועים
* לס פול בונה ומתכנן את גוף הגיטרה החשמלית הראשונה.

## מוזיקה קלאסית
*סרגיי פרוקופייב מתחיל לכתוב את האופרה **[[מלחמה ושלום (אופרה)|מלחמה ושלום]]** ולא מסיים אותה עד מותו.
*דמיטרי שוסטקוביץ' כותב את סימפוניה מס' 7 "לנינגרד" בדו מז'ור, אופ. 60.

## נולדו
* 9 בינואר – ג'ואן באאז, זמרת פולק.
* 21 בינואר – ריצ'י הייבנס, מוזיקאי אמריקאי.
* 15 בפברואר – בריאן הולנד, פזמונאי ומפיק מוזיקלי אמריקאי.
* 24 במאי – בוב דילן, מוזיקאי אמריקאי.
* 1 ביוני – אדו דה וארט, מנצח הולנדי.
* 2 ביוני – צ'ארלי ווטס, המתופף של הרולינג סטונז.
* 5 ביוני – מרתה ארחריץ', פסנתרנית קונצרטים ממוצא ארגנטינאי, אזרחית שווייץ .
* 9 ביוני – ג'ון לורד, מוזיקאי בריטי.
* 12 ביוני – רוי הארפר, זמר פולק-רוק אנגלי.
* 12 ביוני – צ'יק קוריאה, פסנתרן.
* 15 ביוני – הארי נילסון, מוזיקאי, זמר, גיטריסט ופזמונאי אמריקאי.
* 16 ביוני – למונט דוזייר, הוא פזמונאי ומפיק מוזיקלי אמריקאי.
* 28 ביולי – ריקרדו מוטי, מנצח איטלקי.
* 30 ביולי – פול אנקה, זמר קנדי ממוצא לבנוני.
* 9 בספטמבר – אוטיס רדינג, היה זמר נשמה אמריקאי (נפטר ב-1967).
* 10 בספטמבר – כריסטופר הוגווד, מנצח, צ'מבליסט, סופר ומלומד בריטי.
* 24 בספטמבר – לינדה מקרטני, הייתה צלמת, מוזיקאית, אשתו של פול מקרטני (נפטרה ב-1998).
* 13 באוקטובר – פול סיימון, מוזיקאי, זמר וכותב שירי פולק ורוק אמריקאי.
* 24 בנובמבר – פיט בסט, היה מתופף בלהקת הביטלס עד שנת 1962.

## נפטרו
* 10 בינואר – פרנק ברידג', מלחין בריטי (נולד ב-1897).

## ראו גם
*שנות ה-40 של המאה ה-20 במוזיקה הפופולרית

## קישורים חיצוניים

*
מוזיקה
השושלת השאוונית

**השושלת השאוונית** היא שושלת קיסרים ושליטים אמהרים ששלטו בשאווה (1682–1889) ויותר מאוחר באימפריה האתיופית מ-1889–1974 שושלת זו היא צאצאית של השושלת הסולומונית ומהווה ענף נפרד המכונה "הענף הצעיר" בניגוד לשושלת הגונדרית המכונה "הענף הבוגר". 

## סקירה

מוצאה של השושלת הוא מהקיסר לבנה דנגל דרך בנו הנסיך יעקב אשר ברח לשאווה בזמן מלחמת אתיופיה-אדאל. נכדו של יעקב נאגסי קראסטוס הוא זה שייסד באופן רשמי את השושלת והכריז על עצמו כשליט שאווה ב-1682, בנו סבסטינוס ייצר תואר חדש שישמש את שליטי שאווה "מארידאזמץ'" יותר מאוחר נכדו סהלה סלאסי שינה את התואר ל"נגוס" (מלך) ולאחר מכן נכדו של זה, מנליק השני הוכתר לקיסר אתיופיה ב-1889 והשושלת מלכה לא רק על שאווה אלא על כל האימפריה האתיופית. אחריו אירע סכסוך עקוב מדם בעת שלטונו של ייאסו החמישי אשר היה הקיסר בפועל למרות שלא הומלך, ייאסו היה הקיסר האתיופי הראשון שהיה מוסלמי. ייאסו הודח ולאחריו הומלכה אישה ראשונה משושלת זו לקיסרית, זאודיתו. לאחר מות זאודיתו ירש אותה היילה סלאסי, סלאסי לא הצליח לשמור על השושלת בשלטון והודח במהפכה האתיופית ב-1974. למרות שהודחה השושלת המשיכה להתקיים בגולה והיורש העצר היה אספה וואסן אשר המליך את עצמו לקיסר בגולה ב-1989 ונפטר ב-1997 לאחריו בנו זרע סלאסי יירש אותו, זרע סלאסי כיום הוא יורש העצר והעומד בראש השושלת.

## אישים
### שליטי שאווה

### קיסרי אתיופיה

## הערות שוליים

*
קטגוריה:השושלת הסולומונית
קטגוריה:בתי מלוכה
קטגוריה:שאווה
קטגוריה:מלכים אפריקאים
קרן גרירה

**קרן גרירה** היא מתקן המשמש בספרי ובסרטי מדע בדיוני למשיכת אובייקט אחד על ידי אובייקט אחר מבלי מגע פיזי ביניהם, וכן לדחות אובייקט אחד על ידי אובייקט אחר (מצב המכונה גם "**קרן דחיפה**" או "**קרן דחייה**").

קרניים מסוג זה קיימות במציאות ברמה המיקרוסקופית בלבד (מלקחיים אופטיים) מאז שנות השבעים.

בסרטי וספרי מדע בדיוני רבים נעשה שימוש בקרן גרירה על ידי חלליות לצורך הובלת מטענים, גרירת חלליות ומניעת בריחתן ואף הרמתם של אנשים מעל הקרקע אל תוך החללית.

השימוש בקרניים מעין אלה נפוץ בסרטי הקולנוע מסדרת מלחמת הכוכבים ובסדרות הטלוויזיה, ספרי וסרטי מסע בין כוכבים.

## הערות שוליים

קטגוריה:טכנולוגיות מדע בדיוני
אזוב (מנוע רקטי)

**אזוב** הוא כינויו של מנוע רקטי מפיתוח וייצור של רפאל - מערכות לחימה מתקדמות.

המנוע משמש כמנוע השלב השלישי והאחרון במשגר הלוויינים הישראלי שביט. המנוע מונע באמצעות דלק מוצק, והוא נתון במעטפת עשויה טיטאניום. בפרסומים של היצרן מכונה המנוע AUS-51 - Advanced Upper Stage. 

מנוע זה משמש לשיגור כל הלוויינים הישראליים שמשוגרים באמצעות משגר הלוויינים שביט.

## נתונים טכניים
*משקל הודף (מוצק): 1,890 ק"ג

## קישורים חיצוניים
* מפרט המנוע באתר רפאל

קטגוריה:משגרי לוויינים וחלליות
קטגוריה:מנועים רקטיים
קטגוריה:תוכנית החלל הישראלית
קטגוריה:רפאל: מוצרים
ישראל במשחקים הפאראלימפיים בייג'ינג (2008)

**[[המשחקים הפאראלימפיים בייג'ינג (2008)]]** היו הפעם ה-13 שבה השתתפה משלחת ישראלית במשחקים הפאראלימפיים, מאז החלה את השתתפותה במשחקים בשנת 1960. 
המשלחת כללה 42 ספורטאים שהתחרו ב-11 ענפי ספורט.

## מדליות

## תוצאות
### [[אופניים]]

### [[אתלטיקה]]

### [[חץ וקשת]]

### [[חתירה (ספורט)|חתירה]]

### [[טניס נכים|טניס]]

### [[טניס שולחן]]

### [[כדורסל]]

### [[קליעה]]

### [[רכיבה על סוסים|רכיבה]]

### [[שחייה]]

### [[שיט]]

(בסוגריים - 2 השיוטים הגרועים שאינם נחשבים בדירוג הכולל)

## קישורים חיצוניים
* חברי המשלחת באתר One
* חברי המשלחת - תמונות באתר One
* האתר הרשמי של המשחקים הפאראלמפיים בבייג'ינג

2008
קטגוריה:2008 בספורט
קטגוריה:2008 בישראל: ספורט
קטגוריה:המשחקים הפאראלימפיים בייג'ינג (2008)
ארפאד ויידה

**ארפאד ויידה**  (בהונגרית: **Árpád Vajda**; 2 במאי 1896, רימסקה סובוטה − 25 באוקטובר 1967, בודפשט), שחמטאי  הונגרי בדרגת אמן בינלאומי, ניצח באליפות הונגריה בשחמט בשנת 1928.

ויידה חלק מקום 4-7 בתחרות וינה בשנת 1921 (ניצח: פרידריך זמיש), חלק מקום 5-7 בתחרות בודפשט 1922 (אליפות הונגריה השישית, ניצח:  קורנל האוושי), ניצח בתחרות לונדון 1922, הגיע שני בתחרות פורטסמות' בשנת 1923, חלק מקום 4-5 בתחרות גיור בשנת 1924 (אליפות הונגריה השביעית, ניצח גזה נאגי), חלק מקום 11-12 בתחרות דברצן בשנת 1925 (ניצח: הנס קמוך), הגיע חמישי בתחרות בודפשט בשנת 1926 (ניצח: אנדרה שטיינר, הגיע למקום ה-11 בתחרות בודפשט בשנת 1926 (אליפות פיד"ה הראשונה לאמנים, ניצחו: ארנסט גרינפלד  ומריו מונטיצ'לי), חלק מקום 5-7 בתחרות קצ'קמט בשנת 1927 (ניצח: אלכסנדר אלכין), חלק מקום חמישי בתחרות בודפשט בשנת 1928 (ניצח: חוסה ראול קפבלנקה, חלק מקום 4-5 בתחרות בודפשט בשנת 1929 (ניצח: חוסה ראול קפבלנקה), חלק מקום ראשון עם אדולף זייץ בתחרות רמסגייט בשנת 1929 (דרג ב') וחלק מקום 4-7בתחרות סופרון בשנת 1934 (ניצח: רודולף שפילמן)https://web.archive.org/web/20101215163822/http://www.rogerpaige.me.uk/tables5.htm.

## השתתפות באולימפיאדות

ויידה שיחק בנבחרתה האולימפית של הונגריה בשש אולימפיאדות רשמיות ובשלוש בלתי רשמיות http://www.olimpbase.org/index.html?http%3A%2F%2Fwww.olimpbase.org%2Fplayers3.html.
* בשנת 1924, באולימפיאדה הבלתי רשמית הראשונה שהתקיימה בפריז, חלק מקום 4-6 באופן אישי; נבחרת הונגריה זכתה במדליית הכסף וויידה השיג תוצאה של +5 -2 =6  (+ ניצחונות – הפסדים = תוצאות תיקו)
* בשנת 1926, באולימפיאדה הבלתי רשמית השנייה שהתקיימה בבודפשט, הגיע למקום 11 באופן אישי; נבחרת הונגריה זכתה במדליית הזהב וויידה השיג תוצאה של +2 -4 =9 
* באולימפיאדת השחמט 1927, האולימפיאדה הראשונה שהתקיימה בלונדון,  בלוח השלישי השיג תוצאה של +5 -3 =5, הונגריה זכתה במדליית הזהב
* בשנת 1928, באולימפיאדה השנייה שהתקיימה בהאג,  בלוח השלישי השיג תוצאה של +6 -1 =9, הונגריה זכתה במדליית הזהב
* בשנת 1930, באולימפיאדה השלישית שהתקיימה בהמבורג,  בלוח השלישי השיג תוצאה של +7 -3 =4, הונגריה זכתה במדליית הכסף
* בשנת 1931, באולימפיאדה הרביעית שהתקיימה בפראג,  בלוח השלישי השיג תוצאה של +4 -4 =7 הונגריה הגיעה למקום ה-10
* בשנת 1933, באולימפיאדה החמישית שהתקיימה בפולקסטון,  בלוח השלישי השיג תוצאה של +4 -3 =4 הונגריה הגיעה למקום החמישי
* בשנת 1935, באולימפיאדה השישית שהתקיימה בורשה,  בלוח השני השיג תוצאה של +8 -3 =8 וזכה במדליית כסף קבוצתית ומדליית ארד אישית
* בשנת 1936, באולימפיאדה השלישית הבלתי רשמית שהתקיימה במינכן, בלוח השביעי השיג תוצאה של +5 -0 =10, הונגריה זכתה במדליית הזהב
* בשנת 1937, באולימפיאדה השביעית שהתקיימה בסטוקהולם, בלוח המילואים השיג תוצאה של +0 -2 =2, הונגריה זכתה במדליית הכסף

## קישורים חיצוניים

* תוצאות מאולימפיאדות שחמט
* מידע כללי

קטגוריה:אמנים בין-לאומיים
קטגוריה:אלופי הונגריה בשחמט
קטגוריה:נציגי הונגריה באולימפיאדת השחמט
קטגוריה:הונגרים שנולדו ב-1896
קטגוריה:הונגרים שנפטרו ב-1967
ארמון הקרמלין הגדול

**ארמון הקרמלין הגדול** (ברוסית: **Большой Кремлёвский дворец**) הוא אחד מהארמונות של הקרמלין, המשמש כמשכן החגיגי של נשיא רוסיה.

## היסטוריה
הארמון נבנה ביוזמת הצאר ניקולאי הראשון בין השנים 1838–1850 במקום בו ניצב קודם לכן ארמונם של איוואן השלישי ויליזבטה פטרובנה שפורקו. מטרת הארמון הייתה להנציח את תהילתם של לוחמי הצבא הרוסי לדורותיהם.

המתכנן הראשי של הארמון היה קונסטנטין טון. וכן השתתפו בתכנון האדריכלים ניקולאי צ'צ'גוב, פיודור ריכטר, פיוטר גרסימוב, ולדימיר בקריוב ואחרים. בין מעצבי הפנים של הארמון נמנו פיטור קלודט ופיודור סולנצב ואיוואן ויטלי. המבנה נבנה בסגנון המשלב את סגנון הרנסאנס עם הסגנון הרוסי.

בתוך מבנה הארמון שולבו מבנים קדומים יותר שניצבו באתר - הטרקלין המלוטש (Грановитая палата) שנבנה במאה ה-15, טרקלין הצארינה הזהוב (Золотая царицына палата) שנבנה במאה ה-16, וכן ארמון טרם שנבנה במהלך המאה ה-17. 

בארמון למעלה מ-700 חדרים, ובו ממוקמים גרם מדרגות מרכזי המוביל לחמישה אולמות קבלת פנים (הנקראים על שם מסדרי רוסי הצארית: גאוגייבסקי, ולדימירסקי, אלכסנדרובסקי, אנדרייבסקי ויקטרינסקי) וכן חדרי המגורים הרשמיים של הצאר. מגורי המשרתים מוקמו בקומה הראשונה של המבנה. אורכו של הארמון 125 מטרים, גובהו 47 מטרים, ושטחו הכולל 25,000 מ"ר. מבנה הארמון רבוע, והוא נבנה סביב חצר פנימית.

בין השנים 1933–1934 אוחדו אולמות אלקסנדרובסי ואנדרייבסקי של הארמון במטרה שהאולם הגדול ישמש את הסובייט העליון, הפרלמנט של ברית המועצות. בתקופת השלטון הקומוניסטי הוסרו העיצובים הצארים של אולמות הארמון, אולם לאחר נפילת ברית המועצות הוחלט על שיקום ושיחזור הארמון, בין השנים 1994–1998 בוצעה עבודת שחזור נרחבת בארמון ואולמות אלקסנדרובסי ואנדרייבסקי שוחזרו תוך שיתוף פעולה עם הצייר איליה גלזונוב. הארמון משמש כיום את משרדי נשיא רוסיה.

## גלריה

Grand Kremlin Palace, Moscow.jpg|חזית הארמון מכיוון נהר מוסקבה
Kremlvariousflickr15.jpg|כיפת ארמון הקרמלין עם שעון ופעמון
Grand Kremlin Palace Georgievsky hall.jpg|אולם גאורגבסקי 
Grand Kremlin Palace Aleksandr hall.jpg|אולם אלכסנדרובסקי
Alexander Hall in Great Kremlin Palace.jpeg|קישוט הפילונים של אולם אלכסנדרובסקי
Grand Kremlin Palace Vladimirsky hall.jpg|אולם ולדימירסקי
Vladimir hall2.jpg|נברשת וכיפה של אולם ולדימירסקי
Andreyevsky_Zal.jpg|אולם אנדרייבסקי 
Grand Kremlin Palace Andreevsky hall 1.jpg|אולם אנדרייבסקי עם דלתות הכניסה 


## קישורים חיצוניים

* 
* Московский Кремль - Здания на территории Кремля - Большой Кремлевский дворец - תיאור באתר הרשמי של הקרמלין, kreml.ru 
* Президент России - Резиденции президента - Большой Кремлёвский дворец - תיאור משכני הנשיא השונים באתר נשיא רוסיה - 

קטגוריה:ערכים שבהם תבנית בריטניקה אינה מתאימה
גדול
קטגוריה:מוסקבה: מבנים
קטגוריה:רוסיה: פוליטיקה
חסידות מז'יבוז'

[ממוזער |220x220 פיקסלים|מצבתו של הרב בעל שם טוב בבית העלמין היהודי הישן ב[מז'יבוז', אוקראינה.]]
רוטב טריאקי

**רוטב טֵרִיָאקִי** (או טָרֵיָאקִי, ביפנית **照り焼き** או **テリヤキ** או **てりやき**) הוא רוטב מתוק מהמטבח היפני המכיל רוטב סויה, מירין וסוכר.

## אטימולוגיה
השם מורכב משתי מילים: **טרי** (**照り**) שפירושה ציפוי מבריק שמזכיר לק, שהוא בעצם המרקם הסירופי, שנוצר עם המסת הסוכרים והגעה לקרמליזציה. ו**יָאקִי** (**焼き**), מונח בשיטת הבישול צלייה.

## שימוש
השימוש העיקרי ברוטב טריאקי ביפן הוא למרינדה לדגים, פירות ים ממשפחת הסרטנאים ובשר חזיר אשר נצלה על הגריל. בישראל ובארצות הברית הוא משולב בעיקר עם עופות ובשר בקר צלויים בגריל או בתנור. הסוכר שברוטב מעניק לדג או לבשר ציפוי מבריק. הכנת הרוטב פשוטה ונמשכת בערך 10 דקות.

במסעדות רבות בישראל ובעולם המערבי רוטב הטריאקי מוגש לצד מנת סושי.

## קישורים חיצוניים

* 

קטגוריה:המטבח היפני
טריאקי
מדינה נייטרלית

**[[מדינה]] [[נייטרליות (פילוסופיה)|נייטרלית]]** היא מדינה שאינה תומכת בצד כלשהו בסכסוכים בינלאומיים ובמלחמות בין מדינות. מטרתה של מדיניות חוץ נייטרלית היא להותיר את המדינה ללא מעורבות בסכסוכים צבאיים.

יש להבחין בין מדיניות נייטרלית למדיניות חוץ בלתי מזדהה. רעיון הנייטרליות בעת מלחמה מטיל על המדינה הנייטרלית הגבלות מסוימות, זאת בתמורה להכרה של הצדדים לסכסוך בנייטרליות של אותה מדינה. תפיסה רחבה יותר של נייטרליות היא התנגדות עקרונית ללוחמה. בחוק הבינלאומי נושא הטריטוריות הנייטרליות מנוסח באמנת האג משנת 1907.

## רשימת המדינות הנייטרליות

רשימה חלקית של המדינות הנייטרליות הקיימות בעולם, נכון לתחילת המאה ה-21 הן:
*  - שומרת על נייטרליות משנת 1955.
*  - בעלת מדיניות מסורתית של נייטרליות צבאית המוגדרת כאי הצטרפות לבריתות צבאיות.
*  - הכריזה על נייטרליות קבועה בשנת 2005, אשר הוכרה על ידי האומות המאוחדות.
*  - אינה מחזיקה צבא, מאז מלחמת אוסטריה–פרוסיה ב-1866.
*  - הכריזה על נייטרליות קבועה בשנת 1989. הנייטרליות של פנמה מעוגנת על ידי אמנה ספציפית.
*  - שומרת על נייטרליות משנת 1949, לאחר שפירקה את צבאה.
*  - על פי ההסכמים הלטראניים, קריית הוותיקן והאפיפיור מחויבים לנייטרליות.
*  - שומרת על נייטרליות מאז קונגרס וינה בשנת 1815.
*  - מדינה נייטרלית לפי חוקת מולדובה מאז שקיבלה עצמאות, למרות כיבוש בלתי חוקי של חבל טרנסניסטריה על ידי בדלנים פרו רוסיים אשר נתמכים על ידי רוסיה מאז שנת 1995

## קישורים חיצוניים

* 
* 

קטגוריה:יחסים בין-לאומיים
קטגוריה:דיני מלחמה
בדיקת שיער

[ממוזער|250x250px|מראה שערה אנושית מבעד ל[מיקרוסקופ אלקטרונים]]
**בדיקת שיער** היא אנליזה כימית של דגימת שיער. בטוקסיקולוגיה מקובל להשתמש בבדיקת שיער בתחום הרפואה המשפטית וכן בתחום הרפואה האלטרנטיבית. לבדיקת דגימת שערות ישנם יתרונות רבים בשיטת המיפוי של חומרים רעילים המזיקים לבריאות לאחר חשיפה לאוויר, חול, סחופת, אדמה, מים, אוכל, ורעלנים מהסביבה.

יתרונותיה של בדיקת השיער הם שהיא לא פולשנית, בעלת עלות נמוכה ומאפשרת לבדוק מספר רב של רעלנים פוטנציאלים ואלמנטים ביולוגים חיוניים. בדיקת שיער יכולה במקרים מסוימים לגלות יותר מידע מאשר בדיקת שתן או דם.

## השימוש ברפואה משפטית

אפשר למצוא את בדיקת השיער בתחום הרפואה המשפטית, כאשר בעזרתה ניתן לפענח פשעים לפי מספר מאפיינים שונים בשערות ולמצוא להן מכנה משותף.
לדוגמה, דגימת שיער הנלקחת מחשוד בהשוואה לשיער הנמצא בזירת הפשע.
בדיקת שיער גם משמשת לזיהוי של סמים רפואיים ואחרים כגון: קוקאין, הרואין, סמים בנזודיאזפינים (סמים בעלי השפעה מרגיעה), אמפטמינים.
בהקשר לכך ניתן לדעת אם אדם היה תחת השפעת סמים סוגסטיים או לקבוע האם עד בבית משפט היה תחת השפעת סמים כאשר מסר את עדותו.
בדיקת שיער שכיחה מאוד בקרב שיטות ניתוח חומרים אשר השימוש בהם מנוצל לרעה, במיוחד בהליכים משפטיים או בכל סיטואציה בה אדם בחר לא לספר את כל היסטוריית השימוש שלו בחומר מסוים.

## בדיקת אלכוהול בשיער
בדיקת שיער ראש נעשית יותר כבדיקה ראשונית לדעת האם האדם הנבדק ספג רעלים הקשורים בבעיה התנהגותית.
בשנים האחרונות בדיקת האלכוהול בשיער נעשית על מנת לגלות שימוש באלכוהול בבריטניה.
כאשר השיער גדל הוא סופח אליו חומצות שומניות הנקראות אתיל אסטר (סוג של תרכובת אורגנית) ואתיל גלוקורוניד (סוג של גלוקוסיד), כאשר הסממנים האלו נשארים לזמן בלתי מוגבל.
הסממנים נוצרים אך ורק כאשר יש אלכוהול במחזור הדם, לכן יותר סממנים משמעם צריכת אלכוהול גבוהה יותר.

## השימוש בגילוי של פגיעה ארוכת טווח בגוף
נראה שיש תוקף אמיתי לשימוש בבדיקות השיער במדידת אורך החיים על ידי מיפוי עומס לטווח הרחוק של מתכות כבדות, אם לא מדידה של אלמנטים יסודיים כלליים. 

מספר מחקרים בוצעו בנושא:

* ניתוח שיערו של לודוויג ואן בטהובן אשר נערך בשיתוף משרד הבריאות והמרכז לפיקוח ומניעת מחלות בארצות הברית.
* ב-1999 נערך מחקר על שיערה של אישה הרה, המחקר בא לבדוק האם אפשר לשפר ולאזן את תזונת האישה למען בריאותו של התינוק על ידי בדיקת רמות הסידן, ברזל ואבץ אשר נמצאים במחזור הדם בהוספה של תוספי מזון לתזונה היומית.
* מחקר נוסף שנערך באוסטרליה, בחן את האפשרות של אבחון מחלת הסרטן בעזרת בדיקת שיער. בדיקת השיער נעשתה בעזרת מכשיר ספקטרומטר מיוחד ובעזרתן של 1400 נבדקות החולות בסרטן השד. מחקרים נוספים בוצעו בתחום זה. 
* בתחום הרפואה האלטרנטיבית יש הטוענים שבבדיקת שיער ניתן לגלות אוטיזם ואף לרפא את המחלה, מכיוון שלאנשים החולים באוטיזם יש תכולת מינרלים בלתי רגילה בשיערם.

## קישורים חיצוניים
*
*כתבה:ביבליוגרפיה של בדיקת שיער לסמים 

## הערות שוליים

קטגוריה:שיער
קטגוריה:סמים
שיער
קטגוריה:רפואה משפטית
ג'ון כריסטופר

**ג'ון כריסטופר** (באנגלית: **John Christopher**) הוא שם העט של **סמואל יוּד** (**Samuel Youd**; 16 באפריל 1922 - 3 בפברואר 2012), סופר מדע בדיוני אנגלי. יצירתו המפורסמת ביותר היא סדרת הספרים "התלת רגליים".

פרט ל'ג'ון כריסטופר', כתב יוד בשמות עט נוספים: סטנלי וינצ'סטר (Stanley Winchester), הילרי פורד (Hilary Ford), ויליאם גודפריי (William Godfrey), ויליאם ויין (William Vine), פיטר גראף (Peter Graaf), פיטר ניקולס (Peter Nichols) ואנתוני ריי (Anthony Rye).

## ביוגרפיה
יוד נולד בלנקשייר שבצפון-מערב אנגליה. בגיל 19 התגייס לחיל האתתים המלכותי ושירת בו עד 1946. מלגה מטעם קרן רוקפלר, אשר נועדה לסופרים שעבודתם הופרעה על ידי מלחמת העולם השנייה, אפשרה לו לכתוב באופן רציף. עד 1966 כתב בעיקר לנוער, ומשנה זו כתב גם למבוגרים.

## כתיבתו
יוד נמנה עם סופרי התת-סוגה מדע-בדיוני חברתי. כתיבתו נסובה סביב החברה האנושית ובעיקר התמודדותה עם מצבים אפוקליפטיים (להבדיל מהמדע-בדיוני 'הקשה', שעיקרו תמורות, קידמה ורעיונות טכנולוגיים). בספרו **[[בכלות העשב]]** (1957), מתאר יוד את סיפורה של משפחה אנגלית בעולם שבו מגפה קטלנית השמידה את הגידולים החקלאיים. הרעב שנוצר ממוטט את הלבוש התרבותי של החברה האנושית, והעולם האפוקליפטי שמתאר יוד נסמך על כח, היכולת החברתית להתארגן ולהנהיג, וקבלת החלטות מוסריות קשות אך הכרחיות.

ביצירתו המפורסמת ביותר, "התלת רגליים" (שהוסרטה לטלוויזיה ולקולנוע ויצאה אף בעיבודי קומיקס), נכנסים הקוראים למציאות בה נכבש כדור-הארץ על ידי חוצנים שהחזירו את היכולות הטכנולוגיות של המין-האנושי לימי הביניים. הטרילוגיה שפורסמה בין השנים 1969-1968 (ויצאה בעברית בקובץ אחד בשנת 1987), מתארת מרד אנושי כלל-עולמי בכובש הזר, מרד הדורש מבני-האדם את הצורך ללמוד מבראשית אומנויות וטכנולוגיות שהושכחו מהם על ידי הכובש.

שניים מספרי הנוער של יוד, **מערות הלוטוס** ו**שולטי המחר**, תורגמו אף הם לעברית, ומתארים את סיפורו של נער החי בחברה בה המציאות המורכבת מוסתרת ממנו על ידי המבוגרים.

יוד היה סופר פורה וכתב 58 ספרים, לבד ממאמרים וסיפורים קצרים נוספים.

## ספריו שתורגמו לעברית
* **מערות הלוטוס** (The Lotus Caves, 1969), תרגם דורון תלמי, הוצאת יזרעאל, 1973.
* **שולטי המחר** (The Guardians, 1970), תרגמה אביבה גור, הוצאת יזרעאל, 1974.
* **[[בכלות העשב]]** (No Blade of Grass, 1957), תרגם עמוס גפן, הוצאת מסדה, 1979.
* **[[התלת רגליים]]** (The Tripods Trilogy, 1967-1968), תרגמה דורית לנדס, הוצאת עם עובד, 1987.

הסיפור הקצר "הציד" תורגם בידי אברהם קרני ופורסם במגזין המדע הבדיוני **[[פנטסיה 2000 (כתב עת)|פנטסיה 2000]]**, גיליון 22 (1981).

## קישורים חיצוניים
* "המפלצת, המגפה והדיסטופיות לילדים של ג'ון כריסטופר", בבלוג "המולטי יקום של אלי אשד"
* ביוגרפיה מלאה (אנגלית) 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סופרים בריטים
קטגוריה:סופרי מדע בדיוני בריטים
קטגוריה:סופרים בריטים הידועים בשם עט
קטגוריה:אנגלים שנולדו ב-1922
קטגוריה:אנגלים שנפטרו ב-2012
טאלורק השלישי, מלך הפיקטים

**טאלורק השלישי** (באנגלית: **Talorc III**; מת ב-653) היה מלך הפיקטים משנת 642 ועד מותו.

טארלוק היה בנו של פויית' (Foith) או אואויד (Uuid). על פי "דברי ימי הפיקטים" נמשכה מלכותו 12 שנים, והוא עלה לשלטון לאחר מות אחיו ברידיי השני (אשר אף הוא מלך אחרי אחיהם גרטנייט השלישי).

על פי "דברי ימי אלסטר" ו"דברי ימי טיגרנאך" מת טאלורק בשנת 653, ולאחר מותו מלך טאלורקאן.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי הפיקטים
קטגוריה:נפטרים ב-653
נושא (מוזיקה)

במוזיקה, **נושא** או **תֶּמָה** הוא המלודיה הראשונית או היסודית ביצירה מוזיקלית. על פי ה-*Encyclopédie Fasquelle* (מישל 1958-61), "כל יסוד, מוטיב, או קטע מוזיקלי שנובעת ממנו וריאציה כזו או אחרת נעשה בכך לנושא".

## הסבר
לאחר הצגת הנושא הראשי, עשויה להופיע מלודיה שנייה, המכונה לעיתים נושא נגדי או נושא משני.

בפוגה בשלושה קולות, הנושא הראשי מוצג שלוש פעמים בשלושה קולות שונים - סופרן, אלט ובס - או בווריאציה כזאת או אחרת של סדר זה.
בפוגה בארבעה קולות, הנושא הראשי מוצג ארבע פעמים.

מוטיב היא תבנית מלודית קצרה החוזרת שוב ושוב ועשויה לשמש לבניית נושא.

לייטמוטיב הוא מוטיב או נושא המתקשר עם אדם, מקום או רעיון. 

לשינויים ותהליכים נושאיים יש במקרים רבים חשיבות מבנית ותאורטיקאים כמו **רודולף רטי** יצרו אנליזה על סמך פרספקטיבה תמאטית טהורה.
**פרד לרדאל** מתאר יחסים תמאטיים כ"אסוציאטיביים" ומכאן מחוץ להיקף האנליזה שלו, הקוגניטיבית ביסודה.

## מוזיקה ללא נושאים
מוזיקה ללא נושאים, או ללא נושאים בני-זיהוי, חוזרים ומתפתחים, נקראת אתמאטית. דוגמאות למוזיקה כזאת כוללות את היצירות שקדמו לשיטת שנים-עשר הטונים או היצירות האטונליות המוקדמות של ארנולד שנברג, אנטון וברן ואלבן ברג. כדברי שנברג: "בשכרון התלהבותי משחרור המוזיקה מכבלי הטונאליות, חשבתי שאמצא עוד חירות ביטוי. למעשה... האמנתי, שעכשיו תוכל המוזיקה לוותר על מאפיינים מוטיביים ואף על פי כן להישאר לכידה ומובנת."

מוזיקה המבוססת על נושא אחד היא מונותמאטית ואילו מוזיקה המבוססת על נושאים אחדים היא פוליתמאטית. לדוגמה, רוב הפוגות הן מונותמאטיות ורוב היצירות הכתובות בצורת סונאטה הן פוליתמאטיות.(רנדל 2002, עמ' 429).

## לקריאה נוספת

*Michel, François (ed). (1958–61). *Encyclopédie de la musique*, 3 vols. Paris: Fasquelle. (Cited in Nattiez 1990.)
*Nattiez, Jean-Jacques (1990). *Music and Discourse: Toward a Semiology of Music* (*Musicologie générale et sémiologue*, 1987). Translated by Carolyn Abbate (1990). .
*Randel, Don Michael (ed.) (1999). *The Harvard Concise Dictionary of Music and Musicians*. Cambridge, Mass.: Belknap Press. .
*Schoenberg, Arnold (1975). "My Evolution", in *Style and Idea: Selected Writings of Arnold Schoenberg,*, edited by Leonard Stein, translated by Leo Black, 88. London: Faber. 


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מוזיקה
קטגוריה:צורות מוזיקליות
אצטדיוני הטניס בווימבלדון

שמאל|ממוזער|250px|המגרש המרכזי

**אצטדיוני מועדון הטניס "כל אנגליה"** הם מגרשי טניס בעלי משטח דשא הנמצאים ברובע וימבלדון שבלונדון. במגרשים אלה מתקיימת מדי שנה אליפות וימבלדון, אחת מארבע תחרויות הגראנד סלאם. משחקי הטניס של אולימפיאדת לונדון (2012) התקיימו באצטדיונים אלה. בשנת 1877 התקיימה התחרות הראשונה.

המגרש הראשי מכונה "המגרש המרכזי" ("Centre Court"). בו משוחקים המשחקים המרכזיים של התחרות ובראשם משחקי הגמר. בשל מזג האוויר ההפכפך השורר בבריטניה נבנה בשנת 2009 גג שנסגר בשעת גשם. המגרש המרכזי מכיל כ-14,000 מקומות, וכמעט כל הכרטיסים נמכרים חודשים רבים לפני הטורניר. בצד הדרומי של המגרש נמצא התא המלכותי, בו יושבים בני משפחת המלוכה ואח"מים נוספים.

בשנת 2009, עם בנייתו של הגג החדש על המגרש המרכזי, הותקנה בנוסף תאורה מלאכותית במגרש המרכזי על מנת לאפשר למשחקים להתארך אל תוך הלילה.

המגרש השני בחשיבותו ובגודלו מכיל כ-11,000 מקומות ונקרא "מגרש מספר 1". המגרש הנוכחי נבנה ב-1997 והחליף את המגרש הישן.

"מגרש מספר 2", השלישי בחשיבותו, מכיל 3,000 מקומות. הוא זכה לכינוי "בית הקברות למדורגים", מכיוון שהתרחשו בו הפתעות רבות בהם מדורגים גבוהים הפסידו לשחקנים חלשים יותר.

משחקי הטניס באולימפיאדה נערכו ב-12 מגרשים, ביניהם המגרש המרכזי, מגרש מספר 1 ומגרש מספר 2.

חובבי טניס שלא זכו לקנות כרטיסים למגרשים הראשיים נוהגים להתרכז על גבעת הדשא מצפון למגרש המרכזי, שם מוצב מסך ענק עליו משודרים המשחקים במגרשים הראשיים. הגבעה הזו זכתה לכינוי "גבעת הנמן" (Henman Hill) על שמו של הטניסאי הבריטי טים הנמן. בשנים האחרונות הוסב שמה ל"תלולית מארי" (Murray Mound) על שמו של אנדי מארי, הטניסאי הבריטי הבכיר כיום.

## קישורים חיצוניים

* אתר האינטרנט של טורניר וימבלדון

קטגוריה:ערכים שבהם תבנית בריטניקה אינה מתאימה
ווימבלדון
קטגוריה:מרטון
קטגוריה:לונדון: אצטדיונים ומתקני ספורט
קטגוריה:אליפות וימבלדון
קטגוריה:הממלכה המאוחדת: טניס
קלאוס אבנר

**קלאוס אֶבְּנֶר** (בגרמנית: **Klaus Ebner**; נולד ב-8 באוגוסט 1964 בווינה, אוסטריה) הוא סופר ומתרגם אוסטרי. עוסק בכתיבת מסות, פרוזה וחיבורים בגרמנית, וכן שירה בגרמנית וקטלאנית.

## ביוגרפיה
אבנר למד שפות רומאניות, בלשנות גרמנית ותרגום באוניברסיטת וינה ב-1982. בתקופה זו עבד במגזין ספרותי בווינה. בשנות ה-90 כתב בעיקר מאמרים וספרים בנושא תוכנה ורשתות מחשבים. ב-2001 למד בווינה כלכלה אירופאית, ובמקביל פרסם בגרמניה חיבור אודות האיסלמיזם באירופה, וסיפורים העוסקים בציוויליזציה המוסלמית. ב-2007 נסע לאנדורה במסגרת מלגת ספרות שקיבל מממשלת אוסטריה, וכתב מאמר אודות מדינה זו. בשנה זו פרסם אוסף ראשון של סיפורים קצרים, "Lose (Destinies)", עליו זכה בפרס ספרות אוסטרי לסופרים חדשים.

## פרסים בהם זכה

* 2008 פרס לספרות מטעם ממשלת אוסטריה
* 2007 פרס "Wiener Werkstattpreis" לסופרים חדשים ומבטיחים (וינה)
* 2007 Premio Internazionale di Poesia Nosside, menzione (רג'ו די קלבריה)
* 2005 "Feldkircher Lyrikpreis"
* 2004 La Catalana de Lletres, menció (ברצלונה)
* 1988 פרס נוער לספרות


## מיצירותיו
### ספריו

* *Vermells*, שירה, SetzeVents Editorial, Urús 2009, 
* *Hominide*, המזרח תיכון, FZA Verlag, Wien 2008, 
* *Auf der Kippe*, סיפורת, Arovell Verlag, Gosau 2008, 
* *Lose*, סיפורים, Edition Nove, Neckenmarkt 2007, 


### פרסומים בקטאלנית

* *El perquè de tot plegat*, שירה, La Catalana de Lletres 2004, Cossetània Edicions, Barcelona 2005, 


## קישורים חיצוניים

* 
* קלאוס אבנר באתר אגודת הסופרים GAV

קטגוריה:סופרים אוסטרים
קטגוריה:סופרים קטלאנים
קטגוריה:מתרגמים
קטגוריה:אוסטרים שנולדו ב-1964
חוסה אנטוניו סאלדואה

**חוסה אנטוניו סאלדואה אורדנווייה** (בספרדית: **José Antonio Zaldúa Urdanavia**; 15 בדצמבר 1941 - 30 ביוני 2018) היה כדורגלן ספרדי ששיחק בעמדת החלוץ, ונודע על תקופתו בברצלונה.

## קריירה
סאלדואה נולד באליסונדו שבנווארה, ספרד. הוא החל את הקריירה שלו בריאל ואיאדוליד, שם שיחק בין 1959 לבין 1961. בעונת 1960/61 הבקיע 11 שערים ב-28 משחקים, אך קבוצתו ירדה לליגה השנייה. בתום העונה הצטרף סאלדואה לברצלונה.

סאלדואה היה החלוץ המרכזי של ברצלונה במשך כעשר שנים, בין 1961 לבין 1971. בעונתו הראשונה התקשה להסתגל לקבוצה, והבקיע שער בודד ב-11 משחקים. בעונה הבאה השתלב סאלדואה בהרכב והיה מוביל שערי הקבוצה עם 10 כיבושים ב-13 משחקים בלבד. בעונה זו עזר לברצלונה לזכות בגביע הגנרל. במשחק הגמר, שנערך בקאמפ נואו, הבקיע סאלדואה את אחד משלושת שערי קבוצתו, שניצחה 3-1 את ריאל סרגוסה. בעונת 1963/63 הבקיע סאלדואה שלושער לרשתה של סביליה, במשחק ב-3 בנובמבר 1963 בו ברצלונה ניצחה 6-0. ב-30 במרץ 1964 הבקיע סאלדואה שער בקלאסיקו מול ריאל מדריד, אולם בתום המשחק ניצחה ריאל מדריד 2-1.

בעונת 1964/65 הושאל מברצלונה לאוסאסונה, ששיחקה אז בליגה השנייה. לאחר שחזר שימש סאלדואה קפטן ברצלונה. במהדורה הראשונה של גביע גאמפר הבקיע סאלדואה שער והרים את הגביע לאחר זכיית הקבוצה בטורניר. במשחק הגמר של גביע הגנרל ב-1968 שנערך באצטדיון סנטיאגו ברנבאו אל מול הדיקטטור הפשיסטי פרנסיסקו פרנקו פגשה ברצלונה את ריאל מדריד שנתמכה על ידי פרנקו. ברצלונה ניצחה במפתיע 1-0, וסאלדואה, כקפטן, קיבל את הגביע מפרנקו המבויש. עונה זו הייתה המוצלחת ביותר של סאלדואה במועדון מבחינת הבקעת שערים - 12 ב-24 משחקים. בעונה זו היה מוביל מבקיעי הקבוצה. בעונה הבאה הגיע סאלדואה עם ברצלונה לגמר גביע אירופה למחזיקות גביע. במשחק אמנם הבקיע שער אחד, אך שתי בעיטות נוספות שלו ממצבים טובים לא מצאו את הרשת, וקבוצתו הפסידה 3-2 לסלובן ברטיסלאבה. בסך הכול הבקיע סאלדואה 61 שערי ליגה ב-145 הופעות במדי ברצלונה.

בעונת 1970/71 לא השתתף סאלדואה באף משחק במדי הקבוצה. לאחר סיום העונה עבר לקבוצה קטנה בסבדל שבקטלוניה. בסיום עונתו הראשונה, בה הבקיע 6 שערים, ירדה הקבוצה לליגת המשנה בספרד. סאלדואה שיחק בה שלוש שנים נוספות, עד פרישתו ממשחק ב-1975. 

סאלדואה היה בנוסף חבר בנבחרת ספרד, במדיה הופיע שלוש פעמים: ב-10 בדצמבר 1961 ערך סאלדואה את הופעת בכורתו, במשחק עם  שהסתיים בתוצאה 1-1. משחקו השני היה ב-30 באוקטובר 1963 מול , והמשחק השליש והאחרון היה בהפסד 2-1 ל ב-1 בדצמבר 1963.

את משחק הבכורה שלו ערך בדצמבר 1961 במשחק מול נבחרת צרפת, ומשחקו האחרון היה מול נבחרת בלגיה במדריד.

מ-2004 היה סאלדואה סגן נשיא "אגודת ותיקי ברצלונה" (Agrupació Barça Veterans; בקיצור ABV).

## תארים
### ברצלונה
* גביע ערי הירידים (1): 1965/66
* הגביע הספרדי (3): 1962/63, 1967/68, 1970/71

## קישורים חיצוניים

## הערות שוליים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני ריאל ואיאדוליד
קטגוריה:כדורגלני ברצלונה
קטגוריה:כדורגלני אוססונה
קטגוריה:כדורגלני סבאדל
קטגוריה:כדורגלני נבחרת ספרד
קטגוריה:ספרדים שנולדו ב-1941
קטגוריה:ספרדים שנפטרו ב-2018
פרן אוליביה

**פרנאנדו (פרן) אוליביה אי פונס** (בקטלאנית: **Fernando (Ferran) Olivella i Pons**; 22 ביוני 1936 – 14 במאי 2023) היה כדורגלן ספרדי ששיחק במשך כל הקריירה בברצלונה כמגן וכבלם. אוליביה היה חבר בסגל הקבוצה הבוגרת במשך 13 עונות, בין 1956 לבין 1969, וכן ערך 18 הופעות במדי נבחרת ספרד.

## קריירה
### קריירה קבוצתית
אוליביה נולד בברצלונה שבספרד. הצטרף בנעוריו למחלקת הנוער של ברצלונה. ב-1954 החל לשחק בקבוצת המשנה של המועדון, אספנייה אינדוסטריאל. לאחר שתי עונות בקבוצת המשנה, עלה אוליביה לקבוצה הבוגרת. אוליביה השתלב היטב בקבוצה בעונתו הראשונה, בה הופיע ב-17 משחקי ליגה. תחילה אוליביה שיחק בעמדת המגן, אך עם הזמן עבר לתפקיד הבלם. בעונתו השנייה בברצלונה, עונת 1956/57, היה אוליביה שותף לזכייתה בגביע הגנרל, כשחקן קבוע בהרכבה.

תחת הדרכתו של הלניו הררה זכה פעמיים באליפות ספרד, בעונות 1958/59 ו-1959/60, בגביע הגנרל פעם נוספת ב-1958/59 ובגביע ערי הירידים פעמיים, ב-1958 וב-1960. במהלך עונת 1959/60, ב-14 בפברואר 1960, הבקיע אוליביה את שערו היחיד במדי ברצלונה, במשחק בו הביסה ברצלונה את לאס פאלמס 8-0. השנים הבאות היו קשות עבור אוליביה, שמיעט לשחק ושותף ב-19 משחקי ליגה בלבד בשלוש העונות הבאות. בתקופה זו זכתה ברצלונה בגביע הגנרל ב-1963, אך לאוליביה היה חלק מועט בזכייה זו והוא לא שותף במשחק הגמר מול ריאל סרגוסה. בהמשך, השתפר מצבו של אוליביה, ולאחר פרישתו של ז'ואן סגרה בסוף עונת 1963/64, התמנה אוליביה לקפטן הקבוצה. כקפטן הקבוצה זכה עם הקבוצה בגביע ערי הירידים בפעם השלישית בקריירה שלו, ב-1966. לאחר מכן, דעך מעמדו בקבוצה והוא מיעט לשחק. בעונת 1967/68 זכתה ברצלונה בגביע הגנרל, אך גם בזכייה זו חלקו היה קטן, ואת הגביע הניף הקפטן באותו משחק, חוסה אנטוניו סאלדואה. בעונת 1968/69 השתתף עם ברצלונה בגמר גביע מחזיקות הגביע, בו הפסידה ברצלונה 3-2 לסלובן ברטיסלאבה. בסוף העונה פרש סופית ממשחק, בגיל 32.

בסך הכול שותף אוליביה ב-500 משחקים רשמיים ולא רשמיים בשורות ברצלונה, ובכך היה אחד השחקנים עם מספר ההופעות הגדול ביותר בשורותיה.

### קריירת נבחרות
אוליביה ערך את הופעת הבכורה שלו בנבחרת ספרד ב-31 במרץ 1957, בניצחון נבחרתו 5–0 על . מאז הופיע ב-17 משחקים נוספים בנבחרת, ואף שימש קפטן הנבחרת שזכתה ביורו 1964. את הופעתו האחרונה בנבחרת ערך ב-8 בדצמבר 1965 במשחק מול . הוא נמנה בסגל הנבחרת במונדיאל 1966 שנערך באנגליה, על אף שלא שותף באף משחק.

### לאחר הפרישה
אוליביה היה חבר בהנהלת מועדון הכדורגל ברצלונה בין 1989 לבין 1993, בעת נשיאותו של ז'וזפ ליואיס נונייז.

נפטר ב-14 במאי 2023.

## תארים
### ברצלונה
* גביע ערי הירידים (3): 1958, 1960, 1966
* הליגה הספרדית (2): 1958/59, 1959/60
* הגביע הספרדי (4): 1956/57, 1958/59, 1962/63, 1967/68

### ספרד
* יורו 1964

## קישורים חיצוניים

* פרן אוליביה באתר הרשמי של מועדון הכדורגל ברצלונה 

קטגוריה:מגני כדורגל קטלאנים
קטגוריה:כדורגלנים קטלאנים
קטגוריה:בלמי כדורגל קטלאנים
קטגוריה:מגני כדורגל ספרדים
קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:ברצלונה: כדורגלנים
קטגוריה:כדורגלני נבחרת ספרד
קטגוריה:כדורגלני מונדיאל 1966
קטגוריה:כדורגלני יורו 1964
קטגוריה:ספרדים שנולדו ב-1936
קטגוריה:ספרדים שנפטרו ב-2023
The Verve

**The Verve** היא להקת רוק בריטית, שנוסדה בעיר ויגן שבמחוז מנצ'סטר שבאנגליה, בשנת 1990.

## היסטוריה
הלהקה נוסדה בוינסטנלי סיקס פורם קולג', על ידי סולן הלהקה ריצ'רד אשקרופט, הגיטריסט ניק מקייב, הבסיסט סיימון ג'ונס והמתופף פטר סולסברי. סיימון טונג הצטרף ללהקה בשלב מאוחר יותר.

בתחילת דרכה, הלהקה הושפעה רבות מזרם הרוק הפסיכדלי, זרמי הספייס-רוק והשוגייז. הלהקה הוציאה מספר תקליטי שדרים באמצע שנת 1990, וכן שני תקליטים אשר זכו לביקורות אוהדות ביותר. הלהקה התמודדה בהמשך הדרך עם שינוי שמה ותחלופת אנשי הצוות, פרידות, בעיות בריאות של חלק מחבריה, שימוש בסמים ואף מספר תביעות משפטיות, וכן התפרקה לתקופה קצרה לאחר אלבומם השני. ההצלחה המסחרית של הלהקה הגיעה ב-1997 עם צאת אלבומה השלישי *[[Urban Hymns]]* והסינגל הראשון מאלבום זה, "Bitter Sweet Symphony", אשר הפך ללהיט עולמי. מתוך האלבום יצאו גם הסינגלים "The Drugs Don't Work" (אשר היה לשירם הראשון שהגיע למקום הראשון במצעדים בבריטניה), "Lucky Man" ו-"Sonnet".

הלהקה התפרקה בפעם השנייה באפריל 1999, עקב מחלוקות פנימיות שהובילו לעזיבתו של מקייב. ההרכב המקורי של הלהקה התאחד כעבור כ-8 שנים, ביוני 2007, ויצא למסע הופעות לקראת סוף אותה שנה. באוגוסט 2008 הוציאה הלהקה את האלבום ''Forth'', ממנו בלט הסינגל "Love Is Noise". אולם הלהקה התפרקה בפעם השלישית זמן קצר לאחר מכן.

הלהקה הצליחה לצבור לעצמה לאורך השנים מוניטין רב, ונחשבת עד היום כאחת מהלהקות המשפיעות ביותר ברוק האלטרנטיבי הבריטי בעשור בו פעלה.

## דיסקוגרפיה
### אלבומי אולפן
*A Storm in Heaven (1993)
*A Northern Soul (1995)
*Urban Hymns (1997)
*Forth (2008)

### מיני אלבומים
*Verve (1992)

### אוספים
*No Come Down (1994)
*This Is Music: The Singles 92–98 (2004)

## קישורים חיצוניים

* 

קטגוריה:להקות רוק אלטרנטיבי
קטגוריה:להקות רוק בריטיות
קטגוריה:להקות רוק סימפוני
קטגוריה:זוכי פרס המוזיקה הבריטית
קטגוריה:להקות בריטפופ
קטגוריה:אמני וירג'ין רקורדס
קטגוריה:להקות שהוקמו בשנת 1990
קטגוריה:להקות שהתפרקו בשנת 2009
אנדרה שטיינר

**אנדרה שטיינר** (בהונגרית: **Steiner Endre**; 27 ביוני 1901 – 29 בדצמבר 1944) היה שחמטאי יהודי-הונגרי, אחיו המבוגר של לאיוש שטיינר ובן דוד של הרמן שטיינר.

## השתתפות באולימפיאדות
שטיינר שיחק בנבחרתה האולימפית של הונגריה בחמש אולימפיאדות רשמיות ובאחת בלתי רשמית.
* באולימפיאדת השחמט 1927, האולימפיאדה הראשונה שהתקיימה בלונדון, בלוח המילואים הראשון השיג תוצאה של +6 -2 =5 (+ ניצחונות – הפסדים = תוצאות תיקו), הונגריה זכתה במדליית הזהב
* בשנת 1928, באולימפיאדה השנייה שהתקיימה בהאג, בלוח השני השיג תוצאה של +10 -3 =3, הונגריה זכתה במדליית הזהב
* בשנת 1930, באולימפיאדה השלישית שהתקיימה בהמבורג, בלוח המילואים הראשון השיג תוצאה של +7 -2 =5, הונגריה זכתה במדליית הכסף
* בשנת 1931, באולימפיאדה הרביעית שהתקיימה בפראג, בלוח הראשון השיג תוצאה של +5 -7 =3 הונגריה הגיעה למקום ה-10
* בשנת 1936, באולימפיאדה השלישית הבלתי רשמית שהתקיימה במינכן, בלוח השלישי השיג תוצאה של +11 -6 =1, הונגריה זכתה במדליית הזהב
* בשנת 1937, באולימפיאדה השביעית שהתקיימה בסטוקהולם, בלוח השלישי השיג תוצאה של +12 -1 =5, הונגריה זכתה במדליית הכסף ושטיינר זכה במדליית כסף אישית.

## קורותיו
בימי מלחמת העולם השנייה היה שטיינר חבר במחתרת היהודית-סלובקית 'קבוצת העבודה', והיה שותף בתוכנית אירופה. הוא נרצח במחנה ריכוז נאצי סמוך לבודפשט ב-29 בדצמבר 1944.

## קישורים חיצוניים

* 
* תוצאותיו של שטיינר באולימפיאדות, באתר אולימבייס 

## הערות שוליים

קטגוריה:שחמטאים יהודים הונגרים
קטגוריה:שחמטאים יהודים בשואה
קטגוריה:שחמטאים שנספו בשואה
קטגוריה:נציגי הונגריה באולימפיאדת השחמט
קטגוריה:יהודים בשואה: הונגריה
קטגוריה:נספי השואה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1901
קטגוריה:הונגרים שנפטרו ב-1944
ג'ודי לין או'קיף

**ג'ודי לין או'קיף** (באנגלית: **Jodi Lyn O'Keefe**; נולדה ב-10 באוקטובר 1978) היא שחקנית ודוגמנית אמריקאית, הידועה בעיקר בזכות תפקידיה כקאסידי ברידג'ס בסדרת המשטרה "נאש ברידג'ס" ברשת CBS, בתור גרטשן מורגן בדרמת הפשע הפופולרית "נמלטים" ברשת Fox ובתור ד"ר ג'ו לאפלין זלצמן בסדרת הנעורים "יומני הערפד" ברשת The CW.

## ביוגרפיה
או'קיף נולדה וגדלה בשכונת קליפווד ביץ' בניו ג'רזי, לאם עקרת בית ולאב, מנהל משאבי אנוש בתאגיד התרופות מרק. או'קיף למדה בבית ספר קתולי. 

## קריירה
אוקיף התחילה את הקריירה שלה כדוגמנית בגיל שמונה בעקבות אחותה הגדולה, והיא עשתה כמה עבודות דוגמנות עבור חברת ג'ינס מקומית. באמצע כיתה י"א, אוקיף עזבה את בית הספר כדי לשחק באופרת הסבון "עולם אחר", כשגילמה את מרגריט "מגי" קורי. לאחר מכן, בשנת 1996 היא קיבלה את אחד התפקידים הראשיים 

בשנים 1996–2001 היא גילמה את אחת הדמויות הראשיות בסדרת הטלוויזיה המשטרתית "נאש ברידג'ס" של רשת CBS, בתפקיד קאסידי ברידג'ס, בתו של דמותו של דון ג'ונסון. היא ואמה עברו להוליווד אז אוקיף השלימה את לימודי התיכון.

ב-1998 היא קיבלה את תפקידה הראשון בקולנוע, כאשר היא שיחקה בסרט האימה "ליל המסכות: 20 שנה אחרי". בשנת 1999 גילמה את טיילור ווהן, נערת תיכון פופולרית, בסרט "יש לה את זה", לצד פרדי פרינז ג'וניור.

בשנת 2000 היא השתתפה גם בסרטים "העורב 3", "כל מה שצריך" ו"חביב המורה".

ב-2004 שיחקה בסרט המתח "מומיה והארמדילו" לצד ביזי פיליפס. ב-2005 הופיעה בשלושה פרקים בסדרה "בוסטון ליגל", ושיחקה בסרט הפשע "העיר התחתית של ונציה". היא הופיעה בקליפ של להקת הרוק 3 דורז דאון לצד ג'סי מטקאלף.

או'קיף השתתפה כדמות אורחת בסדרה "יומני הערפד" בתור בת זוגו של אלאריק, ג'ו.

בין השנים 2007–2009, שיחקה בעונות 3&4 של הסדרה "נמלטים" ברשת Fox, בה גילמה את גרטשן מורגן, סוכנת "החברה". היא שיחקה במספר סדרות בתפקיד אורח: "מכושפות", "שני גברים וחצי" ו"דארמה וגרג".

בשנת 2014 הצטרפה לתפקיד ראשי בעונה השנייה של סדרת הדרמה "על המגרש" ברשת VH1. 

בשנת 2018 התארחה בסדרת הדרמה העל-טבעית "מורשות". שיחקה גם במותחן הפשע העצמאי "קצה הפחד" בדמותה של ג'ינה.

## חיים אישיים
או'קיף קיימה מערכת יחסים קצרה עם השחקן ג'ון קיוזאק.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות ילדות
קטגוריה:דוגמניות אמריקאיות
קטגוריה:דוגמנים אמריקאים
קטגוריה:אמריקאיות ממוצא אירי
קטגוריה:אמריקאים ממוצא צ'כי
קטגוריה:אמריקאים ממוצא אוסטרי
קטגוריה:אמריקאיות ממוצא שוודי
קטגוריה:אמריקאיות ממוצא פולני
קטגוריה:אמריקאים ממוצא פולני
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
מיני אסטדי

250px|ממוזער|שמאל|250px|מבט על המיני אסטדי
**מיני אסטדי** (בקטלאנית: **Mini Estadi**, רשמית כתוב כ: **Miniestadi**; בתרגום חופשי "מיני אצטדיון") היה אצטדיון כדורגל בעיר ברצלונה בקטלוניה שבספרד. מיני אסטדי היה ממוקם לצד הקאמפ נואו. האצטדיון הכיל 15,276 מושבים ושימש את קבוצת הנוער של המועדון וגם את הקבוצה השנייה והשלישית של ברצלונה, ברצלונה אתלטיק וברצלונה ג'. לעיתים אירח האצטדיון משחקים של נבחרת אנדורה. במיני אסטדי שיחקו והתאמנו חלק משחקניה הטובים ביותר של ברצלונה - החל מגיירמו אמור עד קרלס פויול וליונל מסי.

## היסטוריה
המיני אסטדי עוצב על ידי האדריכל הקטלאני ז'וזפ קסלס. האצטדיון נבנה במשך תשעה חודשים בלבד ב-1982, והוא מכיל שני יציעים וטריבונה. בעת הקמתו היווה דוגמה למודרניות ואף שימש כמודל לבנייה של אצטדיוני כדורגל נוספים בעולם.

ב-23 בספטמבר 1982 נפתח האצטדיון ונערך בו משחק ידידות של הקבוצה הבוגרת של ברצלונה, בו ערך דייגו מראדונה את הופעת הבכורה שלו בקבוצה.

ב-2006 שודר במיני אסטדי משחק גמר ליגת האלופות שנערך בסטאד דה פראנס, ובו שיחקה ברצלונה כנגד ארסנל. 11,000 אוהדי ברצלונה באו לאצטדיון כדי לצפות במשחק, שבסופו ניצחה ברצלונה 2-1 והוכתרה כאלופת אירופה.

משנת 2000 נפוצה שמועה לגבי האפשרות שהאצטדיון יהרס עקב הנוכחות הדלה של הקהל במשחקי ברצלונה אתלטיק, שווי האדמה הגבוה וקומפלקס הספורט על שם ז'ואן גאמפר. כחלק מתוכנית השדרוג של אצטדיון קאמפ נואו שהוצגה ב-2014 האצטדיון ייהרס ועל שטחו יוקם אולם של 12,000 מקומות לקבוצת הכדורסל של ברצלונה ואולם הוקי קרח. לברצלונה ב' הוקם אצטדיון קומפקטי של 6,000 מקומות בלבד בקומפלקס מתחם האימונים של הקבוצה.

המיני אסטדי נסגר ונהרס בשנת 2019.

## שימוש
לצד היותו האצטדיון של קבוצת המשנה של ברצלונה, נערכו בו גם משחקיה של קבוצת הפוטבול של ברצלונה, ומאז 2003 חלק ממשחקיה של נבחרת אנדורה. במיני אסטדי נערכת ההצבעה לנשיאות ברצלונה מדי ארבע שנים.

מלבד אירועים ספורטיביים, נערכו באצטדיון אירועים מוזיקליים כגון הופעות של אלטון ג'ון ושל דייוויד בואי.

## ראו גם
* אצטדיון יוהאן קרויף

## קישורים חיצוניים

* מיני אסטדי באתר הרשמי של מועדון הכדורגל ברצלונה
* מיני אסטדי באתר World Stadiums
* מיני אסטדי בגוגל מפות

קטגוריה:אצטדיוני כדורגל בספרד
קטגוריה:ברצלונה: אצטדיונים ומתקני ספורט
קטגוריה:אצטדיונים ומתקני ספורט לשעבר
קטגוריה:ברצלונה (כדורגל)
קטגוריה:ברצלונה אתלטיק
יהודה כהן (שופט)

**יהודה כהן** (23 בינואר 1914 – 8 באוגוסט 2009) היה שופט בבית המשפט העליון.

## ביוגרפיה
כהן נולד בצפת, בן למנחם-רפאל ולאה כהן. בגיל שנתיים עברה המשפחה לביירות ושם הוא סיים לימודיו בתיכון האמריקאי וכן לימודים אקדמיים במתמטיקה ומדעים במכללה האמריקאית בביירות. למד משפטים בבית הספר המנדטורי למשפטים וסיים בשנת 1940. בשנים 1934-1935 עבד במשרד האוצר של המנדט הבריטי ובשנים 1936-1941 עבד כפקיד בנק במחלקת חשבונות עו"ש. במקביל, שירת בהגנה בשנים 1937-1942. כהן שירת במסגרת הצבא הבריטי ולאחר הקמת מדינת ישראל המשיך לשרת בצה"ל וסיים שירותו בדרגת רב-סרן. בשירות המילואים ישב בהרכב משפט טבח כפר קאסם.

התמחה בעריכת דין במשרדו של דוד גויטיין ולאחריה עבד במשרד כעורך דין מהשורה. ב-1949 מונה לכהונת שופט בבית משפט השלום בירושלים, ובתפקידו זה החל ב-1951 משפטם של חלק מעצורי "מחתרת ג'למי" בטרם הועבר המשפט לבית המשפט המחוזי. בשנת 1953 מונה כהן לשופט בית המשפט המחוזי בירושלים במינוי זמני, וב-1954 במינוי של קבע. הוא כיהן בתפקיד זה במשך 26 שנים, במהלכן שפט במשפטם של אברי אלעד, מרדכי לוק ואליעזר מלחי. לאחר מכן כיהן כנשיא תורן של בית המשפט (1980–1981) וכנשיא בית המשפט (1981–1982). ב־17 במרץ 1982 הושבע כהן לבית המשפט העליון במשבצת הכיסא המזרחי, עד פרישתו לגמלאות בהגיעו לגיל שבעים בשנת 1984.

כהן מילא לאורך שנותיו על כס השיפוט מספר תפקידים ציבוריים ובהם: יו"ר ההנהלה של המוצר הירושלמי (1964–1993), סגן נשיא הלשכה הגדולה של בני ברית בישראל (1968–1970), יו"ר מועצת המנהלים של בית החולים "עזרת נשים" (1968–1993), יו"ר הנהלת ארגון הסיוע המשפטי לקשישים "יד לריבה", וכן פעיל במסגרת ימק"א, רוטרי והוועד למען החייל.

בשנת 1995 מונה כהן לעמוד בראש ועדת חקירה ממלכתית לחקירת פרשת ילדי תימן אך ב-1999 פרש והוחלף על ידי יעקב קדמי.

היה אב לשלושה מנישואיו לשולמית. בתו של כהן, ורדה מרוז, המשיכה בדרכו של אביה, והיא שופטת בבית המשפט המחוזי מרכז. כהן נפטר בגיל 95 ונטמן בבית העלמין בראשון לציון.

## קישורים חיצוניים

* 
* 

## הערות שוליים

קטגוריה:אנשי היישוב ילידי הארץ
קטגוריה:בוגרי בית הספר המנדטורי למשפטים
קטגוריה:לוחמי ההגנה
קטגוריה:מתנדבי היישוב לצבא הבריטי
קטגוריה:שופטי בית המשפט העליון
קטגוריה:שופטי בית המשפט המחוזי בירושלים
קטגוריה:חברי בני ברית ישראל
קטגוריה:שופטי בית משפט השלום בירושלים
קטגוריה:נשיאי בית המשפט המחוזי בירושלים
קטגוריה:סגל הקריה האקדמית אונו: משפטים
קטגוריה:ישראלים שנולדו ב-1914
קטגוריה:ישראלים שנפטרו ב-2009
קטגוריה:אישים הקבורים בבית הקברות גורדון ראשון לציון